سۊران عومەر ئەنڎامو پەرلەمانو عێراقی نۋیسیایۍ سەرۊک وەزیرانو عێراقېش ۋەڵاو کەرڎەنۊ کە چنەشەنە فەرمانەش کەرڎێنە بە ۋەنەکۊڵېای جە بەکار ئارڎەو چەکی کېمیاۋی جە لایەنو دۆڵەتو ترکیەیۊ جە خاک و ھەرێمو کورڎسانېنە.
نۋیسېنگەو سەرۊک وەزیرانو عێراقی – فەرمانڎەو گرڎی ھێزە چەکڎارەکا، داواو پێک ئارڎەو لېژنێوە ھامبەشېش کەرڎ جە مابەینو حکومەتو عێراقی و حکومەتو ھەرێمو کورڎسانی، پۍ ۋەنەکۊڵېای جە بەکار ئارڎەو ماڎەو فسفۊڕی و کېمیاۋی جە لایەنو سوپاو تورکېایۊ جە ئۊپەراسېۊنە سەروازیەکاشنە جە ھەرێمو کورڎسان و عێراقی.
سوپاو ترکی ئەرەگېری جە ماۋەو چن ساڵی ۋیەرڎەینە تا ئېسە چنڎین جارۍ چەکی کېمیاۋیش دەرحەق بە گەریلاکا پەکەکەی بەکارئارڎەن، چنڎین بەڵگێچ جا بارۊ دریێنۍ بە حکومەت و عێراقی و نەتەوە یۊگێرتەکا و پەرلەمان و ئۊروپای و ڕێکوزیاکاو ماف و مرۊڤی جە ئۊروپانە.
ھ.ش
